KOMISSION DIREKTIIVI 97/71/EY,

annettu 15 päivänä joulukuuta 1997,

viljojen torjunta-ainejäämistä annetun direktiivin 86/362/ETY, eläinkunnasta peräisin olevissa elintarvikkeissa ja niiden pinnassa olevien torjunta-ainejäämien enimmäismäärien vahvistamisesta annetun direktiivin 86/363/ETY ja torjunta-ainejäämien enimmäismäärien vahvistamisesta tietyille kasvikunnasta peräisin oleville tuotteille, mukaan lukien hedelmät ja vihannekset, annetun direktiivin 90/642/ETY liitteiden muuttamisesta (ETA:n kannalta merkityksellinen teksti)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon viljojen torjunta-ainejäämien enimmäismääristä 24 päivänä heinäkuuta 1986 annetun neuvoston direktiivin 86/362/ETY (1), sellaisena kuin se on viimeksi muutettuna direktiivillä 97/41/EY (2), ja erityisesti sen 10 artiklan,

ottaa huomioon eläinkunnasta peräisin olevissa elintarvikkeissa ja niiden pinnassa olevien torjunta-ainejäämien enimmäismäärien vahvistamisesta 24 päivänä heinäkuuta 1986 annetun neuvoston direktiivin 86/363/ETY (3), sellaisena kuin se on viimeksi muutettuna direktiivillä 97/41/EY, ja erityisesti sen 10 artiklan,

ottaa huomioon torjunta-ainejäämien enimmäismäärien vahvistamisesta tietyille kasvikunnasta peräisin oleville tuotteille, mukaan lukien hedelmät ja vihannekset, 27 päivänä marraskuuta 1990 annetun neuvoston direktiivin 90/642/ETY (4), sellaisena kuin se on viimeksi muutettuna direktiivillä 97/41/EY, ja erityisesti sen 10 artiklan,

sekä katsoo, että

neuvoston direktiivien 86/362/ETY ja 86/363/ETY liitteitä II on muutettu direktiiveillä 93/57/ETY (5), 94/29/EY (6), 95/39/EY (7) ja 96/33/EY (8) enimmäismäärien vahvistamiseksi luetteloon kuuluville torjunta-aineille; kanta jätettiin kuitenkin avoimeksi määrätyissä tapauksissa, joissa käytettävissä ei ollut riittävästi tietoa enimmäismäärien vahvistamiseksi, ja asianomaiset tahot saivat mahdollisuuden toimittaa puuttuvat tiedot määrätyn ajan kuluessa; mikäli enimmäismääriä ei ole hyväksytty direktiivien 86/362/ETY ja 86/363/ETY liitteisiin II direktiiveillä 93/57/ETY, 94/29/EY, 95/39/EY ja 96/33/EY lisättyjen luettelojen alaviitteissä tarkennettuun päivään mennessä, sovelletaan soveltuvaa alempaa analyyttisesti määritettävää arvoa,

neuvoston direktiiveillä 93/58/ETY (9), 94/30/EY (10), 95/38/EY (11) ja 96/32/EY (12) muutettiin direktiivin 90/642/ETY liitettä II enimmäismäärien vahvistamiseksi luetteloon kuuluville torjunta-aineille; kanta jätettiin kuitenkin avoimeksi määrätyissä tapauksissa, joissa käytettävissä ei ollut riittävästi tietoa enimmäismäärien vahvistamiseksi ja asianomaiset tahot saivat mahdollisuuden toimittaa puuttuvat tiedot määrätyn ajan kuluessa; mikäli enimmäismääriä ei ole hyväksytty direktiivin 90/642/ETY liitteeseen II direktiiveillä 93/58/ETY, 94/30/EY, 95/38/EY ja 96/32/EY lisättyjen luettelojen alaviitteissä tarkennettuun päivään mennessä, sovelletaan soveltuvaa alempaa analyyttisesti määritettävää arvoa,

jäsenvaltiot voivat vahvistaa kansallisesti sallitut jäämien enimmäismäärät, jos niitä ei ole vahvistettu direktiiveillä 86/362/ETY, 86/363/ETY ja 90/642/ETY; jäsenvaltioiden olisi vahvistettava kyseiset kansalliset enimmäisarvot asianomaista tehoainetta sisältäviä kasvinsuojeluaineita koskevien kansallisten määräysten mukaan ja tukeutuen riittävään tietoon sen varmistamiseksi, etteivät kuluttajat joudu alttiiksi sellaisille torjunta-ainejäämämäärille, joita ei voida hyväksyä,

jos jäsenvaltioiden vahvistamat jäämien kansalliset enimmäismäärät estävät tai rajoittavat muista jäsenvaltioista peräisin olevien tuotteiden liikkeelle laskemista, toteutetaan direktiivien 86/362/ETY ja 86/363/ETY 5 a artiklassa ja direktiivin 90/642/ETY 5 b artiklassa säädetty sovittelumenettely ja sen mukaiset poikkeusjärjestelyt, joihin kuuluu mahdollisuuksien mukaan jäämiä koskevien väliaikaisten enimmäismäärien vahvistaminen,

viljojen ja kasviperäisten tuotteiden osalta jäämien enimmäismäärät vahvistetaan sen mukaan, mikä on kasveille riittävän suojan antava pienin mahdollinen määrä torjunta-ainetta käytettäessä sitä niin, että jäämä on mahdollisimman pieni sekä toksikologisesti hyväksyttävä etenkin arvioitaessa saantia ravinnon mukana; eläinperäisten elintarvikkeiden jäämien enimmäismäärät vahvistetaan sen mukaan, kuinka suuri on torjunta-aineilla käsiteltyjen viljojen ja kasviperäisten tuotteiden kulutus, josta aiheutuu jäämiä eläimiin ja eläintuotteisiin, ottaen tarvittaessa huomioon eläinlääkinnässä käytettyjen lääkkeiden välittömät vaikutukset,

asianomaiset tahot sitoutuvat toimittamaan direktiiveissä 93/57/ETY ja 93/58/ETY lueteltujen torjunta-aineiden osalta puuttuvat tiedot; komissio ja jäsenvaltioiden viranomaiset tutkivat parhaillaan toimitettuja tietoja tarvittavia komission direktiivien muutoksia koskevan luonnoksen valmistelua varten; direktiiveihin 93/57/ETY ja 93/58/ETY liittyvien avoimien kantojen vahvistamisen määräaikaa olisi pidennettävä 31 päivään lokakuuta 1998, jotta tarvittavat työt ja kuulemiset voidaan saattaa päätökseen,

kaikki kasvinsuojeluaineiden tehoaineet, jotka ovat jo olleet markkinoilla kaksi vuotta kasvinsuojeluaineiden markkinoille saattamisesta 15 päivänä heinäkuuta 1991 annetun direktiivin 91/414/ETY (13) tiedoksiantamisen jälkeen, on tarkistettava uudelleen mainitun direktiivin 8 artiklan 2 kohdassa säädetyssä työohjelmassa edellytetyn olemassa olevien tehoaineiden uudelleenarvioinnin yhteydessä; kyseisiä tehoaineita ja niihin pohjautuvia kasvinsuojeluaineita koskevien selvitysten ensimmäinen vaihe on edelleen kesken; selvitysten ja niiden pohjalta tehtävien päätösten odotetaan muuttavan merkittävästi aineiden käyttöä koskevia rajoituksia ja siten asianomaisille torjunta-aineille vahvistettavia jäämien sallittuja enimmäismääriä; tämän vuoksi tapauksissa, joissa kanta on jätetty avoimeksi, on sopivan alemman analyyttisesti määritettävän arvon soveltamista koskevia direktiiveissä 94/29/EY, 94/30/EY, 96/32/EY ja 96/33/EY tarkennettuja määräaikoja pidennettävä 1 päivään heinäkuuta 2000 kuten neuvoston direktiiveissä 95/38/EY ja 95/39/EY säädetään, jotta käytettävissä olevaan kyseisiä torjunta-aineita koskevien rajoitusten uudelleenarviointiin perustuvat muutokset voidaan ottaa huomioon; saadessaan uudelleenarvioinnin tulokset käyttöönsä komission olisi muutettava kyseisille torjunta-aineille vahvistettuja enimmäismääriä sekä, jos tarvittavat ja riittävät tiedot ja selvitykset ovat käytettävissä ja ne on arvioitu, vahvistettava enimmäismäärät myös eräille torjunta-aineille tai muutettava niitä ennen 1 päivää heinäkuuta 2000; asianomaisille tahoille asetetaan määräaika mainittujen tietojen ja tutkimusten toimittamiseksi komissiolle ja jäsenvaltioille asianomaisille tahoille toimitettavassa työohjelmassa, joka on vahvistettava 31 päivään maaliskuuta 1998 mennessä, ja

tämä direktiivi on pysyvän kasvinsuojelukomitean lausunnon mukainen,

ON ANTANUT TÄMÄN DIREKTIIVIN:

1 artikla

Korvataan direktiivin 86/362/ETY liitteessä II

1. direktiivillä 93/57/ETY käyttöön otettujen torjunta-ainejäämiä koskevien luettelojen alaviitteissä a, b ja c oleva päivämäärä "1 päivänä tammikuuta 1998" päivämäärällä "31 päivänä lokakuuta 1998"

2. direktiivillä 94/29/EY käyttöön otettujen torjunta-ainejäämiä koskevien luettelojen alaviitteissä a, b ja c päivämäärä "30 päivänä kesäkuuta 1999" päivämäärällä "viimeistään 1 päivänä heinäkuuta 2000"

3. direktiivillä 96/33/EY käyttöön otettujen torjunta-ainejäämiä koskevien luettelojen alaviitteissä a ja b oleva päivämäärä "30 päivänä huhtikuuta 2000" päivämäärällä "viimeistään 1 päivänä heinäkuuta 2000".

2 artikla

Korvataan direktiivin 86/363/ETY liitteessä II

1. direktiivillä 93/57/ETY käyttöön otetun torjunta-ainejäämiä koskevan luettelon alaviitteessä a oleva päivämäärä "1 päivänä tammikuuta 1998" päivämäärällä "31 päivänä lokakuuta 1998"

2. direktiivillä 94/29/EY käyttöön otettujen torjunta-ainejäämiä koskevien luettelojen alaviitteessä a oleva päivämäärä "30 päivänä kesäkuuta 1999" päivämäärällä "viimeistään 1 päivänä heinäkuuta 2000"

3. direktiivillä 96/33/EY käyttöön otettujen torjunta-ainejäämiä koskevien luettelojen alaviitteissä a ja b oleva päivämäärä "30 päivänä huhtikuuta 2000" päivämäärällä "viimeistään 1 päivänä heinäkuuta 2000".

3 artikla

Korvataan direktiivin 90/642/ETY liitteessä II

1. direktiivillä 93/58/ETY käyttöön otettujen torjunta-ainejäämiä koskevien luettelojen alaviitteissä a, b, c ja d oleva päivämäärä "1 päivänä tammikuuta 1998" päivämäärällä "31 päivänä lokakuuta 1998"

2. direktiivillä 94/30/EY käyttöön otettujen torjunta-ainejäämiä koskevien luettelojen alaviitteissä a, b ja c oleva päivämäärä "30 päivänä kesäkuuta 1999" päivämäärällä "viimeistään 1 päivänä heinäkuuta 2000"

3. direktiivillä 96/32/EY käyttöön otettujen torjunta-ainejäämiä koskevien luettelojen alaviitteissä a, b, c ja d oleva päivämäärä "30 päivänä huhtikuuta 2000" päivämäärällä "viimeistään 1 päivänä heinäkuuta 2000".

4 artikla

Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 1997.

5 artikla

Tämä direktiivi on osoitettu kaikille jäsenvaltioille.

Tehty Brysselissä 15 päivänä joulukuuta 1997.

Komission puolesta

Franz FISCHLER

Komission jäsen

(1) EYVL L 221, 7.8.1986, s. 37

(2) EYVL L 184, 12.7.1997, s. 33

(3) EYVL L 221, 7.8.1986, s. 43

(4) EYVL L 350, 14.12.1990, s. 71

(5) EYVL L 211, 23.8.1993, s. 1

(6) EYVL L 189, 23.7.1994, s. 67

(7) EYVL L 197, 22.8.1995, s. 29

(8) EYVL L 144, 18.6.1996, s. 35

(9) EYVL L 211, 23.8.1993, s. 6

(10) EYVL L 189, 23.7.1994, s. 70

(11) EYVL L 197, 22.8.1995, s. 14

(12) EYVL L 144, 18.6.1996, s. 12

(13) EYVL L 230, 19.8.1991, s. 1